
DIRECŢIA PATRIMONIU
COMPARTIMENT  SPAŢII CU ALTĂ DESTINAŢIE 

SC2022-  5681/09.03.2022
RAPORT DE SPECIALITATE

privind darea în administrare a imobilului din Timişoara, str. Popa Șapcă nr.4- Clădirea Bastion către Centrul de Proiecte al Municipiului Timișoara pentru o perioadă de 5 ani și încheierea contractului de administrare.

Având în vedere cererea înregistrată cu nr. CT2022-000891/11.02.2022, a Centrului de Proiecte al Municipiului Timișoara prin care solicită atribuirea în administrare a spațiului din Timișoara, clădirea Bastion proprietatea Mun. Timișoara.

Având în vedere Referatul de aprobare a proiectului de hotărâre nr. SC2022-  5681/09.03.2022  al Primarului Municipiului Timișoara privind darea în administrare a imobilului din Timişoara, str. Popa Șapcă nr.4- str. Hector 1 -Clădirea Bastion către Centrul de Proiecte al Municipiului Timișoara


Având în vedere HCL nr. 535/31.10.2014 privind  aprobarea Strategiei culturale a municipiului Timişoara pentru perioada 2014-2024 și HCL nr. 84 /2021 privind modificarea Hotărârii Consiliului Local al Municipiului Timisoara nr. 270/2020 privind înființarea, organizarea și funcționarea Centrului de Proiecte Culturale și Administrare a Moștenirii Capitalei Culturale Europene al Municipiului Timișoara;


Luând în considerare HCL nr. 153/2021 privind completarea art. 1  din Hotărârea Consiliului Local al Municipiului Timișoara nr. 84/16.03.2021 de  modificare a Hotărârii Consiliului Local al Municipiului Timişoara nr. 270/2020 privind  înfiinţarea, organizarea şi funcţionarea Centrului de Proiecte Culturale şi Administrare a Moştenirii Capitalei Culturale Europene al Municipiului Timişoara; 


Având în vedere HCL 84 din data: 16.03.2021 privind  modificarea Hotararii Consiliului Local al Municipiului Timisoara nr. 270/2020 privind  înfiintarea, organizarea si functionarea Centrului de Proiecte Culturale si Administrare a Mostenirii Capitalei Culturale Europene al Municipiului Timisoara art. 1- " Se infiinteaza Centrul de Proiecte al Municipiului Timisoara, instituție publică cu personalitate juridică, care funcționează sub autoritatea Consiliului Local al Municipiului Timișoara, cu sediul  in Timișoara, strada Vasile Alecsandri, nr.1, județul Timiș"

Conform OUG 57/2019 privind Codul Administrativ art. 108 “Consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie: a) date în administrarea instituţiilor publice şi regiilor autonome din subordinea unităţii administrativ-teritoriale care le are în proprietate;” și art. 300 “(1) Autorităţile administraţiei publice centrale, instituţiile publice şi regiile autonome din subordinea acestora, precum şi instituţiile publice şi regiile autonome din subordinea autorităţilor publice locale au următoarele drepturi şi obligaţii: a) folosirea şi dispunerea de bunul dat în administrare în condiţiile stabilite de lege şi, dacă este cazul, de actul de constituire ”


Imobilul situat în Timişoara, str. Popa Șapcă nr.4, înscris în CF nr.415367 Timișoara, CF vechi 67671, nr.top 463/5, 463/6, are o suprafață de 1391,76 mp. și se află în proprietatea Primăriei Municipiului Timişoara și se află în evidența patrimonială a Municipiului Timișoara, cu nr. de inventar 18865 și valoarea de inventar  2.505.848,05 lei. 


În şedinţa din data de 03.03.2022, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, a aprobat darea în administrare a spațiului din Timișoara, clădire Bastion proprietatea Mun Timișoara, pe o perioadă de 5 ani. 


 Spaţiul din Timișoara, str. Popa Șapcă nr.4, a fost verificat prin următoarele adrese ale serviciilor de specialitate


- Adresa SC2021-13829/09.07.2021– a Biroului Clădiri Terenuri II Vest; 


- Adresa SC2021-13829/12.07.2021– a Compartimentului Fond Funciar;



- Adresa  SC2021-13829/09.07.2021 – a Serviciului Juridic;   


În contextul Capitală Culturală Europeană în anul 2023, conform strategiei culturale, misiunea administrației publice timișorene este aceea de a crea condițiile propice unei vieți culturale dinamice și diverse în oraș, competitivă la nivel național și internațional și relevantă atât pentru cetățenii orașului, dar și pentru turiști.


Cu peste 12 instituții culturale profesioniste, Timișoara este, după București, al doilea pol cultural din țară, din punct de vedere al mărimii și diversității ofertei culturale și constituie un model de convieţuire armonioasă între numeroasele grupuri culturale ce o compun, dobândind astfel un important caracter multicultural.


Din păcate, în Timișoara există o lipsa acută de spații destinate evenimentelor culturale, educative sau de interes comunitar, care să poată fi puse la dispoziția sectorului cultural - persoane juridice fără scop patrimonial, fapt semnalat și în Strategia culturală a municipiului Timişoara pentru perioada 2014-2024, aprobată prin HCL nr. 535/31.10.2014.


Centrul de Proiecte al Municipiului Timișoara este o instituție publică, care desfășoara activități în domeniul cultural, de informare și de educație, permanent, ce funcționează sub autoritatea Consiliului Local al Municipiului Timișoara, fiind finanțat din venituri proprii și din subvenții de la bugetul local, precum și din sponzorizări sau donații provenite de la persoane fizice și juridice, după caz. 

Centrul de Proiecte al Municipiului Timișoara a Municpiului Timișoara funcționează ca instituție – gazdă de spectacole și concerte definite conform dispozițiilor OG nr. 21/2007 privind instituțiile și companiile de spectacole sau concerte, precum și activității de impresariat artistic.


Pentru îndeplinirea obiectivelor sale Centrul de Proiecte are următoarele atribuții: g) facilitează accesul și susține utilizarea spațiilor disponibile aflate în proprietatea Municipiului Timișoara, în scopul desfășurării de către beneficiarii de finanțări nerambursabile de activități și evenimente în domeniile finanțate; h) susține, inclusiv financiar, utilizarea şi punerea în valoare a unor spații neconvenționale aflate în proprietatea Municipiului Timișoara, în scopul desfăşurării de către beneficiarii de finanțări nerambursabile de activitãți și evenimente în domeniile finanțate;


Scopul pentru atribuirea  în administrare a imobilului Bastion – este pentru susținerea guvernării locale, orientată spre cele 2 plitici publice active:  Strategia Culturală a Muncipiului Timișoara 2014-2024 și Programul Cultural  “Timișoara – Capitală Europeană a Culturii” în 2023. Pentru a susține acest scop, Centrul de Proiecte vrea să organizeze un apel deschis pentru propuneri de programe culturale în spațiile de la Bastion și deschise către diferite categorii de public.


Astfel, având în vedere faptul că Centrul de Proiecte al Municipiului Timișoara, este o instituție publică cu personalitate juridică, care funcționează sub autoritatea Consiliului Local al Municipiului Timișoara și cu respectarea prevederilor Codului Administrativ se poate transmite  dreptul de administrare pe o perioadă de 5 ani. 


Având în vedere prevederile legale şi cele expuse mai sus, apreciem că proiectul de hotărâre privind darea în administrare a imobilului din Timişoara, str. Popa Șapcă nr.4- str. Hector 1 -Clădirea Bastion către Centrul de Proiecte al Municipiului Timișoara pe o perioadă de 3 ani şi încheierea contractului de administrare, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

